Dona'm les entitats que apareixen en el text següent:
Maria Teresa Bedós i Garcia-Ciaño (Sabadell, Vallès Occidental, 16 d’octubre de 1906 - Blanes, la Selva, 24 d'agost de 1988) fou una pintora catalana. Filla de Francesc de Paula Bedós, doctor en medicina. Va iniciar els primers estudis de dibuix i pintura amb Francesc Gimeno, amic d'infantesa del seu pare. Va assistir a l'Escola de Belles Arts de Sabadell, on va tenir de professors Joan Vila Cinca i Antoni Vila Arrufat. Més tard, va realitzar tres cursos a l'Escola de Belles Arts de Barcelona amb Francesc Labarta. L'any 1930 va exposar a l'Escola de Belles Arts de Sabadell amb dibuixos i pintures on predominaven els paisatges sabadellencs. Després d'aquesta primera exposició, en seguiren moltes altres, individuals i col·lectives, entre les quals a la Galeria Syra de Barcelona i a la Galeria Foga-II. El 1931 s'establí a Blanes. El canvi de residència a Blanes va significar el canvi temàtic de les seves pintures, que es transformarien en temes tradicionals mariners i especialment en marines. La seva participació en la vida pública va tornar a prendre relleu a la dècada dels cinquanta. L'any 1957 va obtenir el tercer premi a la II Biennal de Sabadell, va realitzar una exposició a Girona, segons informació del diari Los Sitios, va participar en La Costa Brava y sus pintores a Sant Feliu de Guíxols i va participar en el II Concurso de Pintura y Escultura organitzat per la Diputació de Girona. Més endavant, el febrer de 1960, va participar en l'exposició Artistas gerundenses, que va tenir lloc a Girona. Va destacar també per la seva relació amb el món de la literatura i de la música. Pertanyia a l'Associació de la Música de Sabadell, a l'Esbart Dansaire de Sabadell i a l'Escola Cantorum. Es va dedicar a la docència de la dansa, sobretot d'arrel tradicional catalana, i també va realitzar l'estudi de les danses regionals, àmbit on va esdevenir especialista en la seva interpretació.
Maria Teresa Bedós i Garcia-Ciaño : artista_o_autor, Sabadell : Entitat_Geopolítica, Vallès Occidental : Entitat_Geopolítica, Blanes : Entitat_Geopolítica, Francesc de Paula Bedós : persona, Francesc Gimeno : artista_o_autor, Joan Vila Cinca : artista_o_autor, Antoni Vila Arrufat : artista_o_autor, Escola de Belles Arts de Barcelona : educació, Francesc Labarta : artista_o_autor, Galeria Syra : edifici, Barcelona : Entitat_Geopolítica, Galeria Foga-II : organització, Girona : Entitat_Geopolítica, Los Sitios : mitjans_massius, Sant Feliu de Guíxols : Entitat_Geopolítica, Diputació de Girona : govern, Associació de la Música de Sabadell : organització, Esbart Dansaire de Sabadell : organització, Escola Cantorum : educació, Selva : Entitat_Geopolítica, Escola de Belles Arts de Sabadell : educació, Artistas gerundenses : cultura